Róbert Kotian

Róbert Kotian (* 1958) je slovenský novinár, publicista a komentátor.

Začínal ako literárny kritik a bol pri zakladaní literárneho mesačníka pre mladých Dotyky. Neskôr pracoval pre denníky Smena, SME a týždenníky Formát, Domino Fórum. Krátko pôsobil v denníkoch Hospodárske noviny a Pravda.  Spolupracoval so Slovenským rozhlasom ako dramaturg relácie Z prvej ruky, so Slovenskou televíziou na relácii Reportéri a denníkom Šport.

Od roku 2015 je stály spolupracovník denníka SME. Do 9. januára 2018 bol tvorcom a  moderátorom rozhlasovej diskusie Dejiny.sk.

Ocenenia 
 2004 - Krištáľové krídlo v kategórii publicistika a literatúra

Referencie 

Slovenskí novinári
Držitelia Krištáľového krídla
Šéfredaktori periodík na Slovensku